laion/Wikipedia-Exotic huggingface dataset:
Arvydiškė

Arvydiškė (ka Arvydiškiai või Orvydiškė, žemaidi Arvīdiškė) on küla Leedus Mažeikiai rajoonis Seda vallas. Asula nimi tuleneb tõenäoliselt sellest, et algselt Dunauskiai nime kandnud küla kuulus mõnda aega Orvydiste suguvõsale. Eriarvamusel on keeleteadlane Aleksandras Vanagas, kes arvab, et küla nimi tuleneb isikunimest Arvydas ja seega küla elanikest, mitte omanikest. Sealne mõis säilitas Dunauskiai nime. Küla on esmamainitud 1670. aastal. Aastal 1906 avati külas kool. Aastal 1929 valmis Bradumase ojal vesiveski. Aastal 1949 hävisid tules vana koolimaja, mõisa saun, endine meierei, Staliulienėde pere laohoone ja kolhoosi laohoone. Aastal 1984 rajati kooli juurde katseaed ja asutati pioneerirühm. Kool suleti aastal 1990. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Lietuvos apgyvendintos vietos. 1925 a. Aleksandras Vanagas. „Lietuvos miestų vardai“ – Vilnius, Mokslo ir enciklopedijų leidybos institutas, 2004. // lk. 41 Küla Mažeikiai piirkonna entsüklopeedias
Lai Ching-te

Lai Ching-te (hiina 賴清德; pinyin'is Lài Qīngdé; sündinud 6. oktoobril 1959) on Hiina Vabariigi poliitik, alates 20. maist 2024 Hiina Vabariigi president. Enne seda oli ta alates 20. maist 2020 asepresident. Ta võitis valitseva Demokraatliku Progressiivse Partei kandidaadina 13. jaanuaril 2024 toimunud presidendivalimised saades 40,05% häältest. Enne valimisi lubas ta senise kursi jätku, vastuseisu kommunistliku Hiina püüdlustele Taiwan allutada ja tugevat koostööd Ameerika Ühendriikidega. Taiwani valimised võitis võimupartei kandidaat Lai Ching-te, ERR, 13. jaanuar 2024
Dark Sarah

Dark Sarah ('Sünge Saara') on soome sümfoonilise metali ansambel, mille asutas soome laulja Heidi Parviainen peale seda, kui ta oli lahkunud oma eelmisest ansamblist Amberian Dawn. "DARK SARAH - Biography". Dark Sarah (inglise). Vaadatud 15. jaanuaril 2024.
Iljušin Il-18

Iljušin Il-18 (vene keeles Ил-18; NATO koodnimi Coot) on nelja turbopropellermootoriga Nõukogude Liidu keskmaa reisilennuk. Lennuki esmalend toimus 1957. aastal. See oli üks esimesi turbopropeller-reisilennukeid Nõukogude Liidus ning sellest sai oma ajastu üks silmapaistvamaid lennukeid Aeroflotis. Il-18 oli kasutusel enamikus sotsialismileeri riikides ja ka mitmes kapitalistlikus riigis. Lennuk oli vastupidav ja kasutusel pikka aega, nii mitmedki Il-18 lendasid kokku üle 45 000 tunni.  Põhja-Korea Air Koryo – 1 Il-18D kasutuses, 1 Il-18V laos  Venemaa NPP MIR – 1 kaubalennuk  Afganistan Ariana Afghan Airlines  Araabia Ühendemiraadid Phoenix Aviation  Bulgaaria Balkan Bulgarian Airlines  Djibouti Daallo Airlines  Egiptus EgyptAir  Ghana Ghana Airways  Guinea Air Guinee Express  Hiina CAAC Airlines  Ida-Saksamaa Deutsche Lufthansa Interflug  Jeemen Yemenia  Kasahstan Irbis Aero  Kuuba Aero Caribbean Cubana de Aviación  Kõrgõzstan Anikay Air  Mali Air Mali  Nõukogude Liit Aeroflot  Poola LOT Polish Airlines Polonia Airways Polnippon  Rumeenia TAROM  Saksamaa Berline German European Airlines  Somaalia Daallo Airlines Jubba Airways  Sri Lanka FitsAir  Tšehhoslovakkia Czechoslovak Airlines  Ukraina Lviv Airlines Sevastopol Avia  Ungari Malév  Venemaa ASTAir Domodedovo Airlines GVG Airline Rossiya Tretyakovo Airlines  Vietnam Vietnam Airlines  Venemaa – Il-20 ja Il-22PP  Afganistan  Alžeeria  Bulgaaria  Ghana  Gruusia  Ida-Saksamaa  Indoneesia  Jugoslaavia  Nõukogude Liit  Poola Põhja-Jeemen  Rumeenia  Tšehhoslovakkia  Vietnam Iljušin Il-38 Antonov An-10 Bristol Britannia Canadair CL-44 Lockheed L-188 Electra Vickers Vanguard Vickers Viscount Tsiviillennukite loend реестр самолётов типа Ильюшин Ил-18/20/22/38 Arhiiviversioon seisuga 3. märts 2016, Il-18 russianplanes.net Il-18 lennusimulaator Hugo Junkers Tehnoloogiamuuseumis Dessaus Saksamaal Ilyushin Il-18 Coot
Volnovahha veresaun

27. oktoobril 2023 tapsid kaks Venemaa relvajõudude sõdurit üheksaliikmelise tsiviilelanike perekonna Volnovahhas, kui nad tungisid nende majja Venemaa sissetungi ajal Ukrainasse. Sündmuskohast leiti üheksa surnukeha, sealhulgas kaks last vanuses 5 ja 9 aastat. Volnovahha on olnud Venemaa poolt okupeeritud aladel alates linna hõivamisest Venemaa poolt 2022. aasta märtsis. Ukraina prokuratuuri teatel nõudsid Vene sõdurid ühelt perekonnalt oma kodust lahkumist, kuna kavatsesid sinna majutada Vene sõjaväeosa, kuid perekond keeldus. Mõni päev hiljem tulid Vene sõdurid tagasi ja lasid maha kõik majas viibinud pereliikmed. Venemaa prokurörid teatasid, et on alustanud mõrvades kahtlustatavate Vene sõdurite uurimist. Kuriteopaigal tehtud fotodel on voodis surnuks lastud pereliikmed, mõned üksteist embamas ja seintel oli verd. Mihhail Savva Ukraina inimõigusorganisatsioonist Kodanikuvabaduste keskus juhtis tähelepanu sellele, et Volnovahha mõrvad on haruldane juhtum, kus Moskva tunnistas tsiviilisikute mõrvamisi oma jõudude poolt, mida nad on paljudele tõenditele vaatamata peaaegu alati eitanud, kuid tõenäoliselt oli see lihtsalt Kremli "tsiviilelanike saatuse pärast mure teesklemine, samal ajal eirates paljusid muid kuritegusid". Volnovahha bussirünnak Borozdinovskaja operatsioon Butša veresaun Zatšistka Censor.NET (31. oktoober 2023). "Russians detain two of their soldiers on suspicion of killing a family in Volnovakha. VIDEO". Censor.NET (inglise). Vaadatud 1. novembril 2023. Kathleen Magramo, Yulia Kesaieva (31. oktoober 2023). "Ukrainian family of nine shot dead in their sleep in Russian-occupied Donetsk". CNN. Nate Ostiller (30. oktoober 2023). "Prosecutor's Office: Russian forces murder 9 family members in occupied Volnovakha". The Kyiv Independent. Vaadatud 1. novembril 2023. Vitaly Shevchenko; Jaroslav Lukiv (31. oktoober 2023). "Ukraine war: Whole family shot dead in Russian-occupied Ukrainian town". BBC News. Vaadatud 1. novembril 2023. Constant Meheut (31. oktoober 2023). "Russia Detains Two Soldiers Suspected of Killing 9 Civilians". The New York Times. Vaadatud 2. novembril 2023.
Viljar Kähari

Viljar Kähari (sündinud 28. augustil 1977) on Eesti vandeadvokaat, kes on spetsialiseerunud finantssektori- ja virtuaalvääringu ettevõtete nõustamisele. Viljar Kähari asutas 2022 juunis KÄHARI Advokaadibüroo. Enne omanimelise advokaadibüroo loomist oli ta Advokaadibüroo PricewaterhouseCoopers Legal OÜ kaasasutaja ja juhtivpartner. Viljar Kähari on lõpetanud 1995. aastal Tartu 7. Keskkooli. 2000 aastal lõpetas ta õigusteaduskonna Concordia Rahvusvahelises Ülikooolis Eestis. 2022 - Eesti Advokatuuri Eetika- ja metoodikakomisjoni liige 2022 - Eesti Advokatuuri Finantsõiguse komisjoni liige 2022 - Eesti Digivara Liit kaasasutaja ja juhatuse liige 2019 - 2020 FinanceEstonia revisjonikomisjoni liige 2014 - Kaberneeme SAR 2013 - Kaasaegse Kooli Sihtasutuse juhatuse liige 2010 - Inglise Kolledži Sihtasutuse nõukogu liige 2009 - 2016 Hea Kooli Sihtasutuse juhatuse liige
Transporditaristu

Transporditaristu, ka transpordi infrastruktuur on sõidukite liikluseks ja veoprotsessi teostamiseks vajalik maanteede, raudteede ja kanalite võrk koos nende juurde kuuluvate ehitiste, rajatiste ja seadmete kompleksiga. Transpordi infrastruktuur võib olla ka loodusliku tekkega. Nii näiteks moodustavad mered, laevatatavad jõed ja järved veetranspordi loodusliku infrastruktuuri. Seevastu on praamiliikluseks vajalikud kanalid rajatud analoogiliselt maanteedega transpordivajaduste järgi. Transpordisõnastik. 2020. ISBN 9789916960059.
Transpordikoridor

Transpordikoridor (ingl.k. transport corridor) kujutab endast suhteliselt paralleelselt kulgevaid maismaa- ja veeteid, mis võimaldavad kasutada kaupade toimetamiseks lähtekohast sihtkohta erinevaid transpordialternatiive (transpordiliike). Paljudes transpordikoridorides toimub kaupade ja inimeste vedu samaaegselt mitme transpordiliigiga. Euroopas on suhteliselt palju transpordikoridore, kus konkureerivad omavahel maantee- ja raudteetransport, teatud piirkondades ka siseveeteede transport. Transpordi sõnastik. 2020. ISBN 9789916960059.
My Heart's in the Highlands

"My Heart's in the Highlands" on Robert Burnsi 1789. aasta laul ja luuletus, mis on lauldud viisile "Failte na Miosg". 1: My heart's in the Highlands, my heart is not here, My heart's in the Highlands, a-chasing the deer; Chasing the wild-deer, and following the roe, My heart's in the Highlands, wherever I go. 2: Farewell to the Highlands, farewell to the North, The birth-place of Valour, the country of Worth; Wherever I wander, wherever I rove, The hills of the Highlands forever I'll love. (Refrään:) My heart's in the Highlands, my heart is not here, My heart's in the Highlands, a-chasing the deer; Chasing the wild-deer, and following the roe, My heart's in the Highlands, wherever I go. 3: Farewell to the mountains, high-cover'd with snow, Farewell to the straths and green valleys below; Farewell to the forests and wild-hanging woods, Farewell to the torrents and loud-pouring floods. (Refrään:) My heart's in the Highlands my heart is not here, My heart's in the Highlands, a-chasing the deer; Chasing the wild-deer, and following the roe, My heart's in the Highlands, wherev'r I go My heart's in the Highlands, farewell. "My Heart's in the Highlands" on eesti helilooja Arvo Pärdi 2000. aastal loodud muusikateos kontratenorile (või aldile) ja orelile (vaata My Heart's in the Highlands (heliteos)). "My Heart's in the Highlands" seadis lüürale ja kitarrile ka šoti ambient-folkartist An Tuagh (Jamie Keddie). "Failte Na Miosg (waltz) on The Session". Thesession.org. Vaadatud 3. novembril 2021. "Arvo Pärt My Heart's in the Highlands Else Torp and Christopher Bowers". YouTube. Vaadatud 3. novembril 2021. "An Tuagh My Heart's In the Highlands (feat. Chris Corrigan)". YouTube. Vaadatud 3. augustil 2023.
Omar Colley

Omar Colley (sündinud 24. oktoobril 1992 Laminis) on Gambia jalgpallur, kes mängib Türgi kõrgliigaklubis Beşiktaş ja Gambia jalgpallikoondises. Ta on koondises kapten. Ta alustas klubikarjääri Gambia klubides Wallidan ja Real de Banjul. 2013. aasta jaanuaris sõlmis ta kaheaastase lepingu Soome kõrgliigaklubiga KuPS. Aastatel 2015–2016 mängis Colley Rootsi kõrgliigaklubis Djurgårdens, 2016–2018 Belgia kõrgliigaklubis Genk ja 2018–2023 Itaalia kõrgliigaklubis Sampdoria. 2023. aasta veebruaris sõlmis ta kahe ja poole aasta pikkuse lepingu Beşiktaşega võimalusega lepingut veel ühe aasta võrra pikendada. 2009. aastal tuli Colley Gambia kuni 17-aastaste koondisega Aafrika omavanuste meistriks. Gambia jalgpallikoondises tegi Colley debüüdi 15. juunil 2012 Aafrika rahvaste karikavõistluste valikmängus Alžeeria vastu. Koondisekarjääri esimese värava lõi ta 28. märtsil 2023 mängus Mali vastu. Ta on kuulunud Gambia koondisse 2022. ja 2024. aasta Aafrika rahvaste karikavõistlustel. "Omar Colley'in Transfer Süreci Tamamlandı" (türgi). Beşiktaş J.K. 9. veebruar 2023. Vaadatud 10. veebruaril 2023. https://www.transfermarkt.com/omar-colley/nationalmannschaft/spieler/174733 (vaadatud 15.1.2024)
Modaalne jaotus

Modaalne jaotus (ingl.k. modal split; modal share) on eri transpordiliikide ja/või veoviiside kasutamise suhteline jaotus uuritavas transpordikoridoris. Modaalne jaotus on ühtlasi transpordistatistika näitaja, mis iseloomustab veoettevõtte poolt sooritatud transporditööd või transpordikoridori läbivaid kaubavoogusid transpordiliikide lõikes. Seda mõõdetakse veosekäibe, (tonn-kilomeetrite, reisija-kilomeetrite), saadetiste arvu (veoühiku tasemel), veokulude või müügituludena ja vastavad transpordiliikide osakaalud väljendatakse suhtarvudena. Näiteks võib olla modaalne jaotus teatud transpordikoridoris järgmine: õhutransport 34%, meretransport 47% ja maanteetransport 19%. Reisijate veol mõeldakse modaalse jaotuse all kõikide liikumisviisidega (transpordiliikide ja veoviisidega) tehtud inimeste liikumiste arvude suhted liikumiste koguarvu. Transpordisõnastik. 2020. ISBN 9789916960059.
Transpordisüsteem

Transpordisüsteem (inglise keeles transportation system) on ühte või mitmesse transpordiliiki kuuluvate objektide kompleks, mis on ette nähtud vedude sooritamiseks ning mille komponendid on omavahel seotud ja vastastikuses sõltuvuses. Kaubaveo transpordisüsteemi funktsioneerimise eesmärgiks on, tootmise rütmiline varustamine materjalidega ja kaubanduse pidev varustamine tarbekaupadega. Eesmärk jaguneb omakorda kolmeks osaeesmärgiks: kaupade sobiva juurdeveo sageduse kindlustamine; optimaalsete veotingimuste tagamine; kaupade säilivuse kindlustamine. Kaupade sobiva juurdeveo sageduse kindlustamine eeldab, et veograafikust peetakse kinni, veotellimused esitatakse õigel ajal, töödeldakse operatiivselt ning veolepingud täidetakse korrektselt. Optimaalsete veotingimuste tagamiseks tuleb kiirendada kaupade laadimist, lühendada sõiduaega, viia sisse vahetustega töö, kasutada veovahendi ja/või -ühiku kandejõudu ning mahutavust maksimaalselt, võtta võimalusel kasutusele kombineeritud vedusid, lihtsustada kaubaveo dokumenteerimist ning lühendada sellele kuluvat aega. Kaupade säilivuse kindlustamine eeldab üldjuhul sobivat veovahendit ja veoühiku kasutamist (isotermiline, külmutus jne), veovahendi ohutu liiklemise tagamist, vedude ja veoste kindlustamist, veo- ja hoiurežiimist kinnipidamist ning logistika- ja jaotuskeskuste väljaarendamist. Transport ja transporditehnoloogiad. 2020. ISBN 9789916960035.
Transpordilogistika

Transpordilogistika (ingl. k. transportation logistics) on logistika valdkond, mille ülesanne on tagada transpordisüsteemi toimimine optimaalsete kuludega ehk vedude tõhus korraldamine. Teisisõnu on transpordilogistika ülesanne kaupade transportimine õigesse kohta õigeks ajaks, mille tulemusena kaupade väärtus kasvab. Transpordilogistika abil täidetakse järgmisi ülesandeid: luuakse transpordikoridorid ja transpordiahelad; tagatakse transpordi- ja ladustamisprotsesside tehnoloogiline ühtsus; valitakse sobivaim transpordiliik või veoviis; valitakse sobivaim veovahend; kujundatakse kauba liikumistee; määratakse optimaalsed veomarsruudid; organiseeritakse, koordineeritakse ja jälgitakse veotellimuste täitmist; jälgitakse veoteenuste kvaliteeti ja vajadusel rakendatakse meetmeid selle tõstmiseks; tagatakse kauba liikumine ja juhitakse transpordiprotsesse; kujundatakse kauba liikumiseks otstarbekas teeninduskompleks ja rakendatakse see tööle; tagatakse kauba ratsionaalne käsitsemine veoprotsessis. Transpordilogistika tähtsamaid valdkondi on transpordiliigi või veoviisi valik. Transpordiliigi ja/või veoviisi valik on üldjuhul strateegiline valik. Alles pärast otsuse langetamist saab asuda sobivaima veovahendi valikule. Transpordiliigi valikul peetakse esmajärjekorras silmas tarnegraafikust kinnipidamist, veoaega ja veo maksumust. Transport ja transporditehnoloogiad. 2020. ISBN 9789916960035.
Aan

Aan on perekonnanimi. Indoneesias oli perekonnanime Aan kandjaid 2014. aastal üle 2400 isiku. Saudi Araabias oli sellenimelisi isikuid üle 800 ja Egiptuses üle 700. 2023. aasta 1. jaanuari seisuga oli Eestis perekonnanimi Aan 142 inimesel: 70 mehel ja 72 naisel. Perekonnanimede levikult oli Aan meeste puhul 1353. kohal ja naiste puhul 1456. kohal. Kõige levinum oli perekonnanimi Aan üle 85-aastaste vanuserühmas, kus neid on 10 000 elaniku kohta 1,59. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta 3,71 inimest. 19. sajandi algul pandi pärisorjusest vabastamise käigus talupoegadele Läänemaal Martna kihelkonnas; Võrumaal Urvaste ja Vastseliina kihelkonnas; Viljandimaal Paistu kihelkonnas; Tartumaal Äksi ja Rannu kihelkonnas; Harjumaal Kose kihelkonnas; Virumaal Kadrina kihelkonnas; Järvamaal Koeru ja Peetri kihelkonnas 11 korral nimeks Ahn ja Hahn (normaliseeritult Aan). Nimede eestistamisel võeti perekonnanimi Aan 1937. ja 1940. aastal kolmel korral kasutusele isikute poolt, kes kandsid varem nime Hahn. 1939. aastal vahetas üks isik oma perekonnanime Aan nime Oruste vastu. Anne Aan, eesti bioloog (1969–) Anton Aan, esti õpetaja, advokaat ja Eesti riigiametnik (1865–1923) Georg Aan, eesti laulja (1918–...) Jaan Aan, eesti õpetaja ja raamatukoguhoidja (1891–1976) Helle Aan, eesti ajakirjanik (1955–) Toomas Aan, eesti pedagoog ja treener (1962–) Aan Surnames. vaadatud 15. jaanuar 2024. Statistikaamet: Nimede statistika. vaadatud 15. jaanuar 2023. Onomastika andmebaas. Nimede panemine: Aan. vaadatud 15. jaanuar 2024. Onomastika andmebaas. Nimede eestistamine: (uus nimekuju): Aan. Onomastika andmebaas. Nimede eestistamine: (vana nimekuju): Aan. Aan statistikaameti andmebaasis
Linkido

Linkido on veebipõhine õppeplatvorm, mis pakub erinevaid kursusi koos kogenud õpetajate/spetsialistide personaalse toetusega. Linkido veebiõppe platvorm loodi 2023. aastal. Linkido-st leiad kooli kursused, ülikooli kursused, keelekursused, IT kursused, graafilise disaini kursused. Lisaks õpetajatele on platvormile kaasatud ka tugispetsialistid(logopeedid, eripedagoogid) ja vaimse tervise spetsialistid. kaugõpe ehk distantsõpe (inglise keeles distance learning) ei toimu ühises füüsilises ruumis. Õppijad ja õpetajad ühises füüsilises ruumis ei kohtu. veebiõpe (inglise keeles online learning) on kaugõppe alaliik. Õppetöö toimub täielikult veebis. Õppevorm Linkido veebiõppe platvorm
Transpordipoliitika

Transpordipoliitika (ingl.k. transportation policy) on abinõude kompleks, millega valitsus mõjutab transporditeenuste kasutamist, et saavutada transpordisüsteemi toimimist optimaalsel tasemel, selle arendamist ning reisija- ja kaubaveotingimuste parandamist. Kuna transpordisektor on riigile oluline, strateegilise tähtsusega majandusharu, on riigid kehtestanud selle sektori toimimiseks ja arendamiseks teatud poliitika, mida nimetatakse kokkuvõtvalt riigi transpordipoliitikaks. Transpordipoliitika väljatöötamine ja elluviimine toimub tavaliselt riigi valitsuse tasandil. Transpordipoliitika võib riigiti erineda olenevalt paljudest kohalikest teguritest ja poliitikute seatavatest prioriteetidest. Valitsuse transpordipoliitika üldeesmärk peaks olema kasutatavatest ressurssidest saadava kasulikkuse maksimeerimine. Transpordipoliitika peamine eesmärk peaks olema sellise transpordisüsteemi kujundamine, mis võimaldab optimaalsel määral reisijate- ja kaubavedu majanduslikult kõige tasuvama transpordiliigiga. Seda nimetatakse sageli vähima kuluga transpordiliigiks. Transpordipoliitikat viiakse ellu erinevate vahendite abil. Vahendite valik ja mõju erinevad suuresti turu- või plaanimajandusele orienteeritud riikides. Vahenditeks võivad olla rahalised toetused, avaliku arvamuse mõjutamine, seaduste ja määruste ellu rakendamine, nõuded transpordivahendite tehnilisele seisukorrale, liiklusohutusnõuete täitmise jälgimine ning transpordi infrastruktuuri planeerimine ja väljaehitamise koordineerimine. Transport ja transporditehnoloogiad. 2020. ISBN 9789916960035.
Eurovignette

Eurovignette on Euroopa Liidu liikmesriikides kehtestatud või kehtestada kavatsetav ühtsel alusel maksustamise raamistik, mis on suunatud 12 tonnist suurema täismassiga veokite ja autorongide kasutamise vähendamisele maanteeliikluses. Eurovignette’i rakendamise eesmärk on maksustada maanteevedusid võimalikult diferentseeritult, et maksumäär sõltuks sõidukite telgede arvust, telje koormusest, mootori ökonoomsusest (EURO-klass), sõiduajast ja ummikutasemest, keskkonnatundlikkusest, asustuse tihedusest ja õnnetuste riskitasemest. Eurovignette süsteemi kasutatakse Saksamaal, Taanis, Hollandis, Belgias ja Luksemburgis. Transpordisõnastik. 2020. ISBN 9789916960059.
Polgár

Polgár on linn Ungaris Hajdú-Bihari komitaadis Hajdúnánási kreisis. Polgár asub Tisza jõest 3,5 km kaugusel, Hajdúnánásist ligi 24 km läänes ja komitaadikeskusest Debrecenist umbes 53 km loodes. Polgárit on esmamainitud 1229. aastal. Mongoli invasiooni ajal 1241. aastal asula hävitati ja jäi pikaks ajaks tühjaks. Uuesti asustati Polgár 15. sajandi keskpaiku. 16. sajandi keskel on Polgárit dokumentides nimetatud linnaks (oppidum). Türgi ikka alguses jäi Polgár tühjaks ja taasasutati 17. sajandi alguses. Linnaõigused sai Polgár 1. jaanuaril 1993. Polgáris on sündinud näitleja Ildikó Pécsi (1940–2020). Detailed Gazetteer of Hungary, vaadatud 23.09.2024. A Polgár's settlement story Polgár. Vaadatud 15. jaanuaril 2024 Ildikó Pécsi(1940-2020) IMDb (Internet Movie Database). Vaadatud 15. jaanuaril 2024
Tjotkino

Tjotkino (vene keeles Тёткино) on alev Venemaal Kurski oblastis Gluškovo rajoonis, mõne kilomeetri kaugusel Venemaa-Ukraina piirist. 2021. aastal elas asulas 3852 inimest. "Russia-Ukraine war: List of key events, day 691". aljazeera.com (inglise). Al-Jazīrah. 15. jaanuar 2024. Vaadatud 15. jaanuaril 2024. The governor of Russia’s Kursk region said one man was injured after an alleged Ukrainian drone attack on the village of Tetkino, which is located on the border with Ukraine’s Sumy region. Quillen, Stephen. "Anti-Kremlin Russian groups involved in clashes in two border regions". Al Jazeera (inglise). Vaadatud 12. märtsil 2024. "Ukraine-based Russian armed groups claim raids into Russia". BBC News (Briti inglise). 12. märts 2024. Vaadatud 12. märtsil 2024.
Tārā

Tārā ("päästjanna") on budistlikus mütoloogias bodhisattva, idam ja pradžnja, populaarseim nais-bodhisattva mahajaana budismis. Tārā kultus on levinud Tiibetis, Bhutanis, Sikkimis, Mongoolias, Burjaatias, Tuvas, Kalmõkkias, Nepalis, Hiinas ja mujal. Legend räägib, et 21 Tārā tantra ja praktika on pärit Buddha Samantabhadralt. On olemas kolm erinevat traditsiooni: Suryagupta, Atisha ja Nyingma laama Longchenpa oma. Kokku on 21 erinevat Tārā vormi. (Nyur ma pamo) (Yang chen ma) Saraswati (Sö nam chog ter ma) (Nam gyal ma) (Rig je ma) (Jig je ma) (Shen gyi mi tub ma) (Shen le nam par gyal ma) (Jig ten sum la gyal ma) (Jig ten sum la gyal ma) (Nor ter ma) (Ta shi dön je ma) (Da pung som ze ma) (To nyer chen) (Rab shi ma) ( Bar wä od chen ma) (Pag me nön ma) (Ma ja ma) (Mi pam gyal ma) (Ri tö ma) Ka Khadiravani Tara kes ilmus Nāgārdžunale tema meditatsiooni ajal Khadiravani pähklipuu (Tectona grandis) metsas loetakse sageli Tarade hulka, mis teeb nende arvuks juba 22. Thankadel ja maalingutel kannavad nad India valitsejannade tüüpilist riietust ja erinevad oma värvuse pooside (asanad) ning käte (mudrad) ja jalgade asendi poolest. Tārā mantra (Om Tare Tuttare Ture Svaha) hääldatakse tavaliselt ("Om Tare Tu Tare Ture Soha"). Tuntumad Tārādest on Roheline Tārā (Syamatara) ja Valge Tārā (Sitatara). Tārā kultuse tekkeaeg pole teada. Võib oletada, et see oli meie ajaarvamise I aastatuhande esimesel poolel Indias. Esimesed Euroopa misjonärid, kes nägid Tārā kujutist, samastasid teda neitsi Maarjaga. Tiibetis, kuhu Tārā kultus jõudis XI sajandil tänu Atishale ja kulmineerus XIV sajandil, on teada mitu müüti Tārā päritolu kohta. Ühe versiooni järgi sündis Tārā Avalokitešvara pisaraist, kui too nuttis maailma kannatuste pärast. Teine enam levinud versioon: kunagi paljude kalpade eest elanud printsess, kelles tärkas virgumismeel (bodhicitta). Et budaks saada ütlesid mungad talle, peab ta järgmises elus sündima mehena. Printsess põlgas selle idee ära, teatades, et pole olemas selliseid dharmasid nagu mees ja naine ning seetõttu ei ole tähtsust, millisel kujul sündida. Kõik tahavad mehena jõuda nirvaanasse, kuid väga vähesed tahaksid muuta oma nais-olemust virgumise teostamise vahendiks. Pärast seda suubus ta paljudeks kalpadeks keskendumisse ning lõpuks andis buda Amoghasiddhi ees tõotuse vabastada kõik olendid sansaara vaevadest. Pradzhnjana esineb Tārā koos Avalokitešvara ja Amoghasiddhiga. Tārā poole pöördutakse sageli kui idami poole. Tiibetis usutakse, et Tārā mantra lugemine võib päästa paljudest hädadest. Tārā kehastuseks on peetud mitmeid ajaloolisi isikuid, näiteks Tiibeti valitseja Songtsen Gampo naisi, Nepali printsessi (Bhirkuti, Belsa) peeti Rohelise Tara kehastuseks, teist naist Hiina printsessi Wen-ch'eng (Tib. Gyasa) Valge Tārā (Sgrol-dkar [dol-kar]), kehastuseks. Ka Vene keisrinnat Katariina II peeti Valge Tārā kehastuseks. Mongoolia kaheksanda bogdo-gegeni naist peeti Rohelise Tārā kehastuseks.
Mank

Mank on linn (Stadtgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.